Snooker: O'sullivan jgħid li t-tliet xhur ta' lockdown magħluq id-dar kienu l-aqwa żmien ta' ħajtu
Ġunju 10, 2020 Il-leġġenda tal-isnooker Ronnie O'Sullivan qal li t-tliet xhur lockdown li għamel magħluq f'daru minħabba l-pandemija tal-COVID-19 kienu l-aqwa żmien ta' ħajtu. L-Ingliż ta' 44 sena qal dan wara li safa eliminat miċ-Championship League li qed isir bħalissa fl-Ingilterra. The Rocket tilef 3 frames għal xejn kontra Stuart Bingham. O'Sullivan qal li t-tliet xhur li għamel magħluq f'daru ma kien se jinsihom qatt u li jixtieq kieku l-lockdown fil-pajjiż baqa' sejjer għal ħames snin oħra.